**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**ΑΡΙΘΜ.ΠΡΩΤ: 6387**

**Λιβαδειά 19 /4/2022**

**ΑΠΟΣΠΑΣΜΑ**

Από το πρακτικό της αριθμ.2022-8ης Τακτικής Συνεδρίασης –

ΜΕΙΚΤΗ ΣΥΝΕΔΡΙΑΣΗ

του Δημοτικού Συμβουλίου Λεβαδέων

Αριθμός απόφασης  **50**

**ΘΕΜΑ : Εγκριση σύναψης Σχεδίου και Προγραμματικής Σύμβασης μεταξύ της Περιφέρειας Στερεάς Ελλάδος και Δήμου Λεβαδέων, που αφορά τη διαχείριση αρδευτικών γεωτρήσεων για την αρδευτική περίοδο 2022 και ορισμός εκπροσώπων του Δήμου ως μέλη της Κοινής Επιτροπής Παρακολούθησης.**

Στη Λιβαδειά σήμερα την 18η Απριλίου 2022, ημέρα Μ. Δευτέρα και ώρα 19:00 μ.μ , συνήλθε σε **ΜΕΙΚΤΗ** συνεδρίαση το Δημοτικό Συμβούλιο του Δήμου Λεβαδέων **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 , πραγματοποιήθηκε** σύμφωνα με τις διατάξεις της υπ΄αριθμ 643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) μέρος Α3 «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α4**.** και ύστερα από την από  **6170/14-4-2022**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντως Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 παρ. 5 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 23 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Γαλανός Κων/νος |
|  | Μητάς Αλέξανδρος | 2 | Τζουβάρας Νικόλαος |
|  | Τζεσμετζής Εμμανουήλ | 3 | Καράλης Χρήστος |
|  | Δήμου Ιωάννης | 4 | Φορτώσης Αθανάσιος |
|  | Αποστόλου Ιωάννης | 5 | Κοτσικώνας Επαμεινώνδας |
|  | Σάκκος Μάριος | 6 | Αρκουμάνης Πέτρος |
|  | Νταντούμη Ιωάννα | 7 | Μπαρμπέρης Νικόλαος |
|  | Καράβα Χρυσοβαλάντου Βασιλική (Βάλια) | 8 | Πλιακοστάμος Κων/νος |
|  | Μερτζάνης Κων/νος | 9 | Σπυρόπουλος Δημοσθένης |
|  | Γιαννακόπουλος Βρασίδας | 10 | Κατής Χαράλαμπος |
|  | Σαγιάννης Μιχαήλ |  | Οι οποίοι δεν παρευρέθησαν |
|  | Πούλου Παναγιού (Γιώτα) |  | αν και κλήθηκαν νόμιμα |
|  | Καπλάνης Κων/νος |  |  |
|  | Τόλιας Δημήτριος |  |  |
|  | Πούλος Ευάγγελος |  |  |
|  | Μπράλιος Νικόλαος |  |  |
|  | Γερονικολού Λαμπρινή |  |  |
|  | Τσιφής Δημήτριος |  |  |
|  | Αλεξίου Λουκάς |  |  |
|  | Καραμάνης Δημήτριος |  |  |
|  | Χέβα Αθανασία (Νάνσυ) |  |  |
|  | Τουμαράς Βασίλειος |  |  |
|  | Παπαϊωάννου Λουκάς |  |  |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Εισηγούμενη το τρίτο θέμα της ημερήσιας διάταξης, η κ. Πρόεδρος έθεσε υπόψη των μελών του Δημοτικού Συμβουλίου , από το υπ αριθμ το υπ αριθμ. 5241/31-3-2022 έγγραφο του αυτοτελούς Τμήματος Τοπικής –Οικονομικής Ανάπτυξης του Δήμου στο οποίο αναφέρονται:

*Η Περιφέρεια Στ.Ελλάδας (Δ/νση Αγροτικής Οικονομίας & Κτηνιατρικής της Περιφερειακής Ενότητας Βοιωτίας), λαμβάνοντας υπ’ όψιν την αρ. 10/2022 απόφαση Δημ.Συμβουλίου Λεβαδέων (ΑΔΑ: 90ΥΤΩΛΗ-83Ε) περί έγκρισης παραχώρησης χρήσης αρδευτικών γεωτρήσεων ΧΡ2, ΧΡ3, ΧΡ4 και ΜΡ1 που βρίσκονται εντός των διοικητικών ορίων του δήμου, προς κοινή χρήση με την Περιφέρεια Στ. Ελλάδας - Περιφερειακή Ενότητα Βοιωτίας, με το με αρ. πρωτ. 2668/28.3.2022 έγγραφό της απέστειλε Σχέδιο Προγραμματικής Σύμβασης που θα συναφθεί μεταξύ της Π.Ε. Βοιωτίας και του Δήμου Λεβαδέων για τη διαχείριση των προαναφερόμενων αρδευτικών γεωτρήσεων κατά την αρδευτική περίοδο 2022 και καλεί το Δήμο Λεβαδέων για την έγκρισή του με απόφαση του Δημοτικού Συμβουλίου.*

*Σύμφωνα με το άρθρο 100 του Ν. 3852/2010 « Προγραμματικές Συμβάσεις » όπως τροποποιήθηκε και ισχύει*

*1.α «Για τη μελέτη και εκτέλεση έργων και προγραμμάτων ανάπτυξης μιας περιοχής, καθώς και για την παροχή υπηρεσιών και την υλοποίηση προμηθειών κάθε είδους, οι δήμοι, οι περιφέρειες, οι σύνδεσμοι δήμων, τα δίκτυα δήμων και περιφερειών του άρθρου 101, οι περιφερειακές ενώσεις δήμων, η Κεντρική Ένωση Δήμων Ελλάδας και η Ένωση Περιφερειών, τα νομικά πρόσωπα δημοσίου δικαίου τα οποία συνιστούν ή στα οποία συμμετέχουν οι προαναφερόμενοι φορείς, καθώς και Ν.Π.Ι.Δ. στα οποία συμμετέχουν ή συνιστούν η Κεντρική Ένωση Δήμων Ελλάδας και η Ένωση Περιφερειών, οι δημοτικές επιχειρήσεις ύδρευσης και αποχέτευσης, η Ένωση Δημοτικών Επιχειρήσεων Ύδρευσης Αποχέτευσης (Ε.Δ.Ε.Υ.Α.), οι επιχειρήσεις των Ο.Τ.Α. που ανήκουν στο δημόσιο τομέα σύμφωνα με την παρ. 6 του άρθρου 1 του ν. 1256/1982 όπως ισχύει, τα δημοτικά και περιφερειακά ιδρύματα, καθώς και κοινωφελή ιδρύματα και κληροδοτήματα και τα ιδρύματα τριτοβάθμιας εκπαίδευσης, στα οποία περιλαμβάνονται και τα τεχνολογικά εκπαιδευτικά ιδρύματα, μπορούν να συνάπτουν προγραμματικές συμβάσεις με το Δημόσιο ή με την Εγνατία Οδό Α.Ε. ή με τη Μ.Ο.Δ. Α.Ε. ή με την Ε.Τ.Α.Δ. ή με το Ταμείο Παρακαταθηκών και Δανείων ή μεταξύ τους ή και με νομικά πρόσωπα δημοσίου δικαίου ή με τους φορείς των παραγράφων 1, 2, 3, 4 και 5 του άρθρου 12 του ν. 4412/2016 (Α' 147), μεμονωμένα ή από κοινού....»*

*2. α « Στις προγραμματικές συμβάσεις απαραίτητα ορίζονται το αντικείμενο της σύμβασης, ο σκοπός, το περιεχόμενο των μελετών, των έργων, των προγραμμάτων, των προμηθειών ή των υπηρεσιών, ο προϋπολογισμός τους, τα δικαιώματα και οι υποχρεώσεις των συμβαλλομένων, το χρονοδιάγραμμα εκτέλεσης της σύμβασης, οι πόροι από τους οποίους θα καλυφθούν οι αναλαμβανόμενες οικονομικές υποχρεώσεις και η διάρκεια της σύμβασης, καθώς και ο τρόπος κάλυψης των αναγκαίων για την εκπλήρωση της προγραμματικής σύμβασης λειτουργικών εξόδων, καθώς και οι λεπτομέρειες καταβολής τους. Για την εκπλήρωση του σκοπού της προγραμματικής σύμβασης, ο κάθε συμβαλλόμενος αναλαμβάνει συγκεκριμένο αντικείμενο με συγκεκριμένες υποχρεώσεις. Το Όργανο παρακολούθησης της εφαρμογής της προγραμματικής σύμβασης πρέπει απαραίτητα να ορίζεται στις προγραμματικές συμβάσεις, καθώς και οι αρμοδιότητές του και οι ρήτρες σε βάρος του συμβαλλομένου που παραβαίνει τους όρους της προγραμματικής σύμβασης.....»*

*Κατόπιν των ανωτέρω καλείστε να αποφασίσετε για*

*Α) την έγκριση του Σχεδίου για την σύναψη Προγραμματικής Σύμβασης μεταξύ της Περιφέρειας Στ. Ελλάδος- Περιφερειακή Ενότητα Βοιωτίας και του Δήμου Λεβαδέων που αφορά την από κοινού διαχείριση αρδευτικών γεωτρήσεων ΧΡ2, ΧΡ3, ΧΡ4 και ΜΡ1 κατά την αρδευτική περίοδο 2022 , το οποίο επισυνάπτεται και*

*Β) να ορίσετε δύο εκπροσώπους του Δήμου, ως μέλη στην Κοινή Επιτροπή Παρακολούθησης της Προγραμματικής Σύμβασης (άρθρο 6 του σχεδίου προγραμματικής σύμβασης).*

Λαμβάνοντας τον λόγο ο Δήμαρχος πρότεινε ως μέλη στην Κοινή Επιτροπή Παρακολούθησης της Προγραμματικής Σύμβασης τον αρμόδιο αντιδήμαρχο κ. Σαγιάννη Μιχαήλ και την Αγγελοπούλου Αγγελική του Ιωάννη υπάλληλο του Δήμου μας -κλάδου Π.Ε Μεταλλειολόγων .

Το Δημοτικό Συμβούλιο μετά διαλογική συζήτηση και αφού έλαβε υπόψη του:

* το υπ αριθμ.5241/31-3-2022 έγγραφο του Αυτοτελούς Τμήματος Τοπικής Οικονομικής Ανάπτυξης που είχε διανεμηθεί
* τις προτάσεις που υποβλήθηκαν από τις Κοινότητες
* τις διατάξεις των άρθρων 65,67,238 του Ν.3852/10, όπως τροποποιήθηκαν με τα άρθρα 72 και 74 του Ν.4555/2018.
* Τις διατάξεις της υπ΄αριθμ .643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α3,
* το σχέδιο της Προγραμματικής Σύμβασης μεταξύ του Δήμου και της Περιφέρειας
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε στην μεικτή συνεδρίαση
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΟΜΟΦΩΝΑ**

**Α)** **Εγκρίνει** τη σύναψη και το Σχέδιο Προγραμματικής Σύμβασης μεταξύ της Περιφέρειας Στ. Ελλάδας και του Δήμου Λεβαδέων για την διαχείριση αρδευτικών γεωτρήσεων ΧΡ2, ΧΡ3, ΧΡ4 και ΜΡ1 , με τους κατωτέρω όρους :

**ΠΡΟΓΡΑΜΜΑΤΙΚΗ ΣΥΜΒΑΣΗ**

**ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ ΚΑΙ ΔΗΜΟΥ ΛΕΒΑΔΕΩΝ**

**ΓΙΑ ΤΗΝ ΔΙΑΧΕΙΡΙΣΗ ΑΡΔΕΥΤΙΚΩΝ ΓΕΩΤΡΗΣΕΩΝ**

Στη Λιβαδειά σήμερα την ………………… 2022, μεταξύ των παρακάτω συμβαλλομένων :

**1. Η Περιφέρεια Στερεάς Ελλάδας - Περιφερειακή Ενότητα Βοιωτίας**, εκπροσωπούμενη από τον Περιφερειάρχη Στ. Ελλάδος κ. Φάνη Χ. Σπανό, δυνάμει του υπ’ αριθ. 192670/608/28-8-2019 πρακτικού ορκωμοσίας, και

2.Του **Δήμου Λεβαδέων** με ΑΦΜ 998016227 που εδρεύει στη Λιβαδειά, και εκπροσωπείται νόμιμα από τον Δήμαρχο κ. Ταγκαλέγκα Ιωάννη

υπογράφεται Προγραμματική Σύμβαση συνεργασίας, για την από κοινού διαχείριση Αρδευτικών Γεωτρήσεων του Δήμου Λεβαδέων με την Περιφέρεια Στερεάς Ελλάδας- ΠΕ Βοιωτίας.

Έχοντας υπόψη :

1. To άρθρο 100 N. 3852/10 «Νέα αρχιτεκτονική της Αυτοδιοίκησης και της αποκεντρωμένης διοίκησης - πρόγραμα Καλλικράτης» (ΦΕΚ 87 Α/ 7-06-2010) όπως τροποποιήθηκε και ισχύει.
2. Τον Ν.4555/2018 «ΠΡΟΓΡΑΜΜΑ ΚΛΕΙΣΘΕΝΗΣ» (ΦΕΚ 133/Α΄/19-7-2018)
3. Το Π.Δ. 148/2010 «Οργανισμός της Περιφέρειας Στερεάς Ελλάδας», όπως ισχύει.
4. Το Ν. 4412/2016 «Δημόσιες συμβάσεις έργων, προμηθειών & υπηρεσιών» (ΦΕΚ 147 Α/ 8-08-2016).
5. Το Ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της οδηγίας 2011/85/ΕΕ) δημόσιο λογιστικό και άλλες διατάξεις.
6. Την αριθμ. 149/2021 απόφαση του Περιφερειακού Συμβουλίου της Περιφέρειας Στερεάς Ελλάδας με θέμα: «Έγκριση Προϋπολογισμού έτους 2022, συνοπτικού προϋπολογισμού εσόδων/εξόδων 2022 και συνοπτικού πίνακα τριετούς προϋπολογισμού της Περιφέρειας Στερεάς Ελλάδας», όπως επικυρώθηκε με την αριθμ. 273285/24-12-2021 (ΑΔΑ: 6Θ8ΗΟΡ10-3ΧΩ) απόφαση του Συντονιστή Αποκεντρωμένης Διοίκησης Θεσσαλίας-Στερεάς Ελλάδας.
7. Την εγγεγραμμένη πίστωση του Π/Υ οικονομικού έτους 2021 στον Ε.Φ. 02.073 ΚΑΕ 5429.
8. Την αριθμ. ……………….. απόφαση ανάληψη δαπάνης.
9. Το υπ’ αριθμ. 257/12-1-2022 έγγραφο της Διεύθυνσης Αγροτικής Οικονομίας & Κτηνιατρικής ΠΕ Βοιωτίας.
10. Την υπ΄αριθμ. 10 από το πρακτικό της αριθ. 2022-3ης Μεικτής Συνεδρίασης ( ΑΔΑ: 90ΥΤΩΛΗ-83Ε) απόφαση του Δημοτικού Συμβουλίου Λεβαδέων με θέμα «Έγκριση παραχώρησης χρήσης αρδευτικών γεωτρήσεων που βρίσκονται εντός των διοικητικών ορίων του Δήμου Λεβαδέων προς κοινή χρήση με την Περιφέρεια Στερεάς Ελλάδας για την αρδευτική περίοδο 2022»
11. Τις διατάξεις του [άρθρου 12 του ν. 4412/2016](https://dimosnet.gr/blog/laws/%CE%AC%CF%81%CE%B8%CF%81%CE%BF-12-%CE%B4%CE%B7%CE%BC%CF%8C%CF%83%CE%B9%CE%B5%CF%82-%CF%83%CF%85%CE%BC%CE%B2%CE%AC%CF%83%CE%B5%CE%B9%CF%82-%CE%BC%CE%B5%CF%84%CE%B1%CE%BE%CF%8D-%CF%86%CE%BF%CF%81%CE%AD/). ([περίπτ. θ' της παρ. 1 άρθρο 72 Ν. 3852/10](https://dimosnet.gr/blog/laws/%ce%b1%cf%81%ce%b8%cf%81%ce%bf-72-%ce%bf%ce%b9%ce%ba%ce%bf%ce%bd%ce%bf%ce%bc%ce%b9%ce%ba%ce%ae-%ce%b5%cf%80%ce%b9%cf%84%cf%81%ce%bf%cf%80%ce%ae-%ce%b1%cf%81%ce%bc%ce%bf%ce%b4%ce%b9%cf%8c%cf%84/" \t "_blank), όπως αντικαταστάθηκε από την [παρ. 1 του άρθρου 40 του Ν. 4735/20](https://dimosnet.gr/blog/laws/%ce%ac%cf%81%ce%b8%cf%81%ce%bf-40-%ce%b1%cf%81%ce%bc%ce%bf%ce%b4%ce%b9%cf%8c%cf%84%ce%b7%cf%84%ce%b5%cf%82-%ce%bf%ce%b9%ce%ba%ce%bf%ce%bd%ce%bf%ce%bc%ce%b9%ce%ba%ce%ae%cf%82-%ce%b5%cf%80%ce%b9%cf%84/)) ([παρ. 9 του άρθρου 21 του Ν. 4690/20](https://dimosnet.gr/blog/laws/%ce%ac%cf%81%ce%b8%cf%81%ce%bf-21-%cf%81%cf%85%ce%b8%ce%bc%ce%af%cf%83%ce%b5%ce%b9%cf%82-%ce%b3%ce%b9%ce%b1-%cf%84%ce%b7-%cf%83%cf%8d%ce%bd%ce%b1%cf%88%ce%b7-%ce%ba%ce%b1%ce%b9-%ce%b5%ce%ba%cf%84/), όπως αντικαταστάθηκε από το [άρθρο 132 του Ν. 4714/20](https://dimosnet.gr/blog/laws/%ce%ac%cf%81%ce%b8%cf%81%ce%bf-132-%cf%81%cf%8d%ce%b8%ce%bc%ce%b9%cf%83%ce%b7-%ce%b3%ce%b9%ce%b1-%cf%84%ce%b7-%cf%83%cf%8d%ce%bd%ce%b1%cf%88%ce%b7-%cf%80%cf%81%ce%bf%ce%b3%cf%81%ce%b1%ce%bc%ce%bc-2/)) ([ΥΠ.ΕΣ. εγκ.200/37260/16.06.2020](https://dimosnet.gr/blog/laws/370752/))
12. Την αριθμ. …………….... απόφαση του Δημοτικού Συμβουλίου Λεβαδέων με θέμα «Έγκριση σύναψης προγραμματικής σύμβασης μεταξύ της Περιφέρειας Στερεάς Ελλάδας και του Δήμου Λεβαδέων για την από κοινού διαχείριση αρδευτικών γεωτρήσεων που βρίσκονται στα διοικητικά όρια του Δήμου Λεβαδέων » και ορισμός δύο δημοτικών συμβούλων στην Κοινή Επιτροπή παρακολούθησης εφαρμογής της».
13. Την αριθμ……………… απόφαση της Οικονομικής Επιτροπής της Περιφέρειας Στερεάς Ελλάδας με θέμα «Έγκριση σύναψης Προγραμματικής σύμβασης μεταξύ της Περιφέρειας Στερεάς Ελλάδας και του Δήμου Λεβαδέων για την από κοινού διαχείριση αρδευτικών γεωτρήσεων που βρίσκονται στα διοικητικά όρια του Δήμου Λεβαδέων με την Π.Ε. Βοιωτίας».

**ΑΡΘΡΟ 1**

**ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ**

Αντικείμενο της παρούσας Προγραμματικής Σύμβασης αποτελεί η παραχώρηση χρήσης των αρδευτικών γεωτρήσεων ΧΡ2 (με συντεταγμένες 396910 - 4265422), ΧΡ3 (με συντεταγμένες 398954 – 4264553) , ΧΡ4 (με συντεταγμένες 398086 - 4264768) και ΜΡ1, που βρίσκονται στα διοικητικά όρια του Δήμου Λεβαδέων και διαχειρίζεται σήμερα ο Δήμος, στην Περιφέρεια Στερεάς Ελλάδας - Περιφερειακή Ενότητα Βοιωτίας , προκειμένου να διασφαλιστεί με τον καλύτερο δυνατό τρόπο η ισορροπία του οικοσυστήματος του Κωπαϊδικού Πεδίου και του Βοιωτικού Κηφισού, καθώς και η ομαλή άρδευση των περιοχών που εξυπηρετούνται από τον αγωγό του Μόρνου, κατά την αρδευτική περίοδο του έτους 2022, η οποία σύμφωνα με τον Κανονισμό Άρδευσης διαρκεί έως τις 15 Σεπτεμβρίου κάθε έτους.

Μέσω της σύμβασης αυτής θα υλοποιηθούν όλες οι απαραίτητες ενέργειες για την λειτουργία των εν λόγω γεωτρήσεων, συγκεκριμένα: α) η συντήρηση - επισκευή του ηλεκτρολογικού και μηχανολογικού εξοπλισμού και β) η κάλυψη της δαπάνης ηλεκτρικής ενέργειας.

Οι γεωτρήσεις αυτές θα είναι στο εξής και για όσο διαρκεί η σύμβαση, σε κοινή χρήση και λειτουργία , από τον Δήμο Λεβαδέων και την Περιφέρεια Στερεάς Ελλάδας- ΠΕ Βοιωτίας, για την κάλυψη αρδευτικών αναγκών των Κωπαΐδικών και Εξωκωπαϊδικών εκτάσεων, με αποκλειστική προτεραιότητα, την μη διατάραξη της άρδευσης των περιοχών που ήδη αυτές εξυπηρετούν δηλ. του Δήμου Λεβαδέων, του ΤΟΕΒ Χαιρώνειας και του αρδευτικού έργου της Τ.Κ. Αγίου Βλασίου.

**ΑΡΘΡΟ 2**

**ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ ΣΥΜΒΑΛΛΟΜΕΝΩΝ**

Οι συμβαλλόμενοι φορείς αναλαμβάνουν τις παρακάτω υποχρεώσεις:

**2.1 O Δήμος Λεβαδέων αναλαμβάνει:**

* Την παραχώρηση χρήσης στην Περιφέρεια Στερεάς Ελλάδας -Π.Ε Βοιωτίας των γεωτρήσεων ΧΡ2, ΧΡ3, ΧΡ4 και ΜΡ1, που ανήκουν στη διαχείρισή του, προκειμένου μέσω της λειτουργίας τους να μεταφερθεί επιπλέον αρδευτικό νερό στον αγωγό του Μόρνου, για την κάλυψη αρδευτικών αναγκών των καλλιεργητών της Κωπαΐδας και στον Κηφισό ποταμό για την διατήρηση της ισορροπίας του οικοσυστήματός του.
* Την συνδρομή με στελεχικό δυναμικό για την ομαλή και απρόσκοπτη διαχείριση των γεωτρήσεων.
* Την κάλυψη των αρδευτικών αναγκών των περιοχών που ήδη αυτές εξυπηρετούν δηλ. του Δήμου Λεβαδέων, του ΤΟΕΒ Χαιρώνειας και του αρδευτικού έργου της Τ.Κ. Αγίου Βλασίου.
  1. **Η Π.Ε Βοιωτίας-Περιφέρεια Στερεάς Ελλάδας αναλαμβάνει:**

1. Την συντήρηση και την επισκευή με την προμήθεια του αναγκαίου ηλεκτρολογικού - μηχανολογικού εξοπλισμού για την λειτουργία των παραπάνω γεωτρήσεων**.**
2. Την πληρωμή της δαπάνης ηλεκτρικής ενέργειας για την λειτουργία των αρδευτικών γεωτρήσεων ΧΡ2, ΧΡ3, ΧΡ4, ΜΡ1 για την κάλυψη των αρδευτικών αναγκών των Κωπαϊδικών και Εξωκωπαϊδικών εκτάσεων από την ημερομηνία ισχύος της προγραμματικής σύμβασης έως και 15-09-2022

**ΆΡΘΡΟ 3**

**ΠΡΟΫΠΟΛΟΓΙΣΜΟΣ**

1. Ενδεικτικός προϋπολογισμός για την συντήρηση και την επισκευή του αναγκαίου ηλεκτρολογικού και μηχανολογικού εξοπλισμού :

|  |  |
| --- | --- |
| **Είδος Δαπάνης** | **Ποσό** |
| **Προμήθεια Υλικών για την συντήρηση των γεωτρήσεων** | **15.661,29** |
| **Εργασίες για την συντήρηση των γεωτρήσεων** | **4.500,00** |
| **ΣΥΝΟΛΟ** | **20.161,29** |
| **ΦΠΑ** | **4.838,71** |
| **ΓΕΝΙΚΟ ΣΥΝΟΛΟ** | **25.000,00** |

Η δαπάνη για την συντήρηση των γεωτρήσεων είναι ενδεικτική και θα υλοποιηθεί εφόσον προκύψει ανάγκη κατά την διάρκεια ισχύος της προγραμματικής σύμβασης.

1. Ενδεικτικός προϋπολογισμός της δαπάνης ηλεκτρικής ενέργειας για την λειτουργία των αρδευτικών γεωτρήσεων ΧΡ2, ΧΡ3, ΧΡ4 και ΜΡ1 για την κάλυψη των αρδευτικών αναγκών της Κωπαΐδας από την ημερομηνία ισχύος της προγραμματικής σύμβασης έως 15-9-2022 .

Εκτιμώμενη κατανάλωση : **755.858 Kwh**

Τιμή Kwh(σύμφωνα με τη χρέωση 8/2021 με τη προσθήκη της ρήτρας αναπροσαρμογής) : **0,1323€**

**Εκτιμώμενη δαπάνη : 755.858** **Kwh Χ 0,1323** € = **100.000,00€**

3)Η δαπάνη θα καλυφθεί από τις πιστώσεις του Ε.Φ 02.073 ΚΑΕ 5429

**ΑΡΘΡΟ 4: ΤΡΟΠΟΣ ΠΛΗΡΩΜΗΣ**

Για την πληρωμή της δαπάνης του ρεύματος, ο Δήμος Λεβαδέων υποχρεούται στο τέλος κάθε μήνα να προσκομίζει στην Π.Ε Βοιωτίας-Περιφέρεια Στερεάς Ελλάδας τα τιμολόγια της ΔΕΗ , των γεωτρήσεων που βρίσκονται σε λειτουργία, ώστε να γίνεται εγκαίρως η πληρωμή τους προς τον Δήμο και στη ΔΕΗ αντίστοιχα και να παρακολουθείται από την Επιτροπή η σωστή εκτέλεση της Σύμβασης.

Για την πληρωμή των δαπανών συντήρησης , οι ανάδοχοι θα προκύψουν κατόπιν διαγωνιστικής διαδικασίας που θα διενεργηθεί από την Περιφερειακή Ενότητα Βοιωτίας . Μετά την οριστική παραλαβή των υλικών και τις εργασίες επισκευής η πληρωμή του συμβατικού αντικειμένου θα γίνει στον ανάδοχο από την Π.Ε. Βοιωτίας μετά την προσκόμιση των εκ του νόμου νόμιμων δικαιολογητικών .

**ΑΡΘΡΟ 5: ΔΙΑΡΚΕΙΑ**

Η διάρκεια της παρούσας σύμβασης αρχίζει από την ημερομηνία υπογραφής της παρούσης και λήγει στις 15-9-2022 .

**ΑΡΘΡΟ 6:**

**ΚΟΙΝΗ ΕΠΙΤΡΟΠΗ ΠΑΡΑΚΟΛΟΥΘΗΣΗΣ**

Για την παρακολούθηση της απρόσκοπτης εκτέλεσης της παρούσας σύμβασης και την επίλυση τυχόν προβλημάτων που θα προκύψουν κατά την υλοποίηση του περιγραφόμενου έργου, συστήνεται Κοινή Επιτροπή παρακολούθησης των εργασιών .Αντικείμενο της Κοινής Επιτροπής Παρακολούθησης είναι ο συντονισμός και η παρακολούθηση όλων των εργασιών που απαιτούνται για την εκτέλεση της παρούσας προγραμματικής σύμβασης και ειδικότερα η τήρηση των όρων της προγραμματικής σύμβασης, η εισήγηση προς τα αρμόδια όργανα των συμβαλλομένων μερών κάθε αναγκαίου μέτρου και ενέργειας για την υλοποίηση της παρούσας. Η Κοινή Επιτροπή παρακολούθησης η οποία απαρτίζεται από δύο εκπροσώπους από κάθε συμβαλλόμενο ορίζεται ως εξής:

**Για την Περιφέρεια Στερεάς Ελλάδας:**

1. Βάγκος Παναγιώτης, του κλάδου ΤΕ Τεχνολόγων Γεωπονίας, μόνιμο υπάλληλο της Δ/νσης Αγρ/κής Οικ/μίας και Κτην/κής της ΠΕ Βοιωτίας.

2. Ντάης Χρήστος, του κλάδου ΠΕ Μηχανικών Ηλεκτρολόγων , μόνιμο υπάλληλο της Δ/νσης Τεχνικών Έργων της ΠΕ Βοιωτίας.

**Για το Δήμο Λεβαδέων:**

1)…………………………….

2) ……………………………….

**ΑΡΘΡΟ 7**

**ΑΝΤΙΣΥΜΒΑΤΙΚΗ ΣΥΜΠΕΡΙΦΟΡΑ- ΣΥΝΕΠΕΙΕΣ - ΡΗΤΡΕΣ**

Η παράβαση οποιουδήποτε από τους όρους της παρούσας σύμβασης , οι οποίοι θεωρούνται όλοι ουσιώδεις ή η παράβαση των διατάξεων του νόμου και της καλής πίστης, από οποιοδήποτε από τα συμβαλλόμενα μέρη, παρέχει στο άλλο μέρος, το δικαίωμα, να καταγγείλει τη σύμβαση και να αξιώσει κάθε θετική ή αποθετική ζημία του.

**ΑΡΘΡΟ 8**

**ΤΕΛΙΚΕΣ ΔΙΑΤΑΞΕΙΣ**

Η παρούσα σύμβαση αφού αναγνώσθηκε και βεβαιώθηκε για το περιεχόμενό της , υπογράφεται ως ακολούθως.

**ΟΙ ΣΥΜΒΑΛΛΟΜΕΝΟΙ**

|  |
| --- |
|  |

**Για το Δήμο Λεβαδέων Για την Περιφέρεια Στερεάς Ελλάδας**

**Ο ΔΗΜΑΡΧΟΣ Ο ΠΕΡΙΦΕΡΕΙΑΡΧΗΣ**

**ΙΩΑΝΝΗΣ ΤΑΓΚΑΛΕΓΚΑΣ ΦΑΝΗΣ Χ. ΣΠΑΝΟΣ**

**Β) Εξουσιοδοτεί** το Δήμαρχο Λεβαδέων για την υπογραφή της Προγραμματικής Σύμβασης καθώς και κάθε άλλου σχετικού εγγράφου .

**Γ) Ορίζει** εκ μέρους του Δήμου Λεβαδέων ως μέλη στην κοινή επιτροπή παρακολούθησης της προγραμματικής σύμβασης ,τους κάτωθι:

1) Σαγιάννη Μιχαήλ ,Αντιδήμαρχο Διεύθυνσης Τεχνικών Υπηρεσιών, Διεύθυνσης Πολεοδομίας, και Δημοτικής Ενότητας Κορώνειας.

2) Αγγελοπούλου Αγγελική του Ιωάννη,υπάλληλο του Δήμου Λεβαδέων Κλάδου ΠΕ Μεταλλειολόγων.

**Η απόφαση πήρε τον αριθμό 50**

**Η Πρόεδρος του Δ.Σ.**

Καράβα Χρυσοβαλάντου Βασιλική (Βάλια)

**ΤΑ ΜΕΛΗ**

|  |  |  |  |  |
| --- | --- | --- | --- | --- |
|  |  | |  | ΠΙΣΤΟ ΑΠΟΣΠΑΣΜΑ |
| 1 |  | | Μητάς Αλέξανδρος | Λιβαδειά αυθημερόν |
| 2 |  | | Καλογρηάς Αθανάσιος | Ο Δήμαρχος Λεβαδέων |
| 3 |  | | Τσεσμετζής Εμμανουήλ |  |
| 4 |  | | Δήμου Ιωάννης | ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | | Αποστόλου Ιωάννης |  |
| 6 |  | | Σάκκος Μάριος |  |
| 7 |  | | Νταντούμη Ιωάννα |  |
| 8 |  | | Μερτζάνης Κων/νος |  |
| 9 |  | | Γιαννακόπουλος Βρασίδας |  |
| 10 |  | | Σαγιάννης Μιχαήλ |  |
| 11 |  | | Πούλου Γιώτα |  |
| 12 |  | | Καπλάνης Κων/νος |  |
| 13 |  | | Τόλιας Δημήτριος |  |
| 14 |  | | Πούλος Ευάγγελος |  |
| 15 |  | | Μπράλιος Νικόλαος |  |
| 16 |  | | Γερονικολού Λαμπρινή |  |
| 17 |  | | Τσιφής Δημήτριος |  |
| 18 |  | | Αλεξίου Λουκάς |  |
| 19 |  | | Καραμάνης Δημήτριος |  |
| 20 |  | | Χέβα Αθανασία |  |
| 21 |  | | Τουμαράς Βασίλειος |  |
| 22 |  | | Παπαϊωάννου Λουκάς. |  |
|  |  | |  |  |
|  |  |  | |  |
|  |  |  | |  |
|  |  |  | |  |
|  |  |  | |  |
|  |  |  | |  |
|  |  |  | |  |
|  |  |  | |  |
|  |  |  | |  |
|  |  |  | |  |
|  |  |  | |  |
|  |  |  | |  |